**Zápis detí do 1. ročníka Základnej školy v Muránskej Dlhej Lúke**

**pre školský rok 2023/2024 sa uskutoční**

***dňa 14. apríla 2023 (piatok) v čase od 08.00 do 12.00 hodiny v budove školy.***

***Zápisu sa zúčastnia deti aj ich zákonní zástupcovia.***

K zápisu do 1. ročníka je potrebné, aby si zákonný zástupca priniesol***platný občiansky preukaz a rodný list dieťaťa.***

***Povinná školská dochádzka***sa začína začiatkom školského roka, ktorý nasleduje po dni, keď ***dieťa dovŕši šiesty rok veku    života a dosiahne školskú spôsobilosť****.*To znamená, že zápis je určený pre ***deti narodené od 1. septembra 2016 do 31. augusta 2017.***

V prípade, že Vám termín zápisu nevyhovuje (dieťa alebo rodič je chorý) alebo máte iné vážne dôvody, pre ktoré sa zápisu nemôžete zúčastniť, kontaktujte RŠ na tel. čísle: **0902974402**alebo si môžetevytlačiť prihlášku ***zverejnenú na webovej stránke školy,*** ktorú prinesie ***zákonný*** ***zástupca v inom dohodnutom termíne podpísanú.***

Zákonný zástupca si môže potrebné tlačivá stiahnuť z našej internetovej stránky a priniesť už vyplnené v deň zápisu                    do školy alebo si ich vypíše pri zápise v škole.

Podľa § 144a zákona účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, vyžaduje ***na žiadosti aj na prihláške podpis obidvoch zákonných zástupcov dieťaťa.***

* ak má dieťa iba jedného zákonného zástupcu alebo z objektívnych príčin nie je možné získať podpis druhého zákonného zástupcu, je potrebné k žiadosti a prihláške pripojiť "Čestné vyhlásenie zákonného zástupcu" príloha č.2.

[Priloha\_c\_2\_Čestné\_vyhlasenie.docx](https://cloud-f.edupage.org/cloud?z%3AmWTsw%2FNBzXBsT8qI1zYqKYinOiGfVBBDcUu4ouWvX2o%2F6optTxYYx1koNS4XSqoL)

* ak sa zákonní zástupcovia dohodli, že prihlášku podpisuje iba jeden zákonný zástupca, na prihláške postačuje podpis len jedného zákonného zástupcu, musia o tejto skutočnosti doručiť riaditeľovi školy "Písomné vyhlásenie" príloha č. 1.

[Priloha\_c\_1\_písomne\_vyhlasenie.docx](https://cloud-6.edupage.org/cloud?z%3AgNiiLLr4s7SKL0g56ZQeDZTDwNAnhLL%2BHBV2MGxHnnMDMOOu2nqc4swAc%2FXV9zuq)

Ak je v prihláške uvedená doručovacia adresa len jedného zákonného zástupcu, riaditeľ základnej školy nie je povinný druhú doručovaciu adresu zisťovať a rozhodnutie sa doručuje len na známu doručovaciu adresu. Ak majú obaja zákonní zástupcovia rôznu doručovaciu adresu, rozhodnutie sa doručuje každému zákonnému zástupcovi osobitne.

***Ako postupovať pri zápise dieťaťa so špeciálnymi výchovno-vzdelávacími potrebami?***

Zákonný zástupca dieťaťa so špeciálnymi výchovno-vzdelávacími potrebami **predkladá riaditeľovi základnej školy spolu          s prihláškou aj písomné vyjadrenie zariadenia poradenstva a prevencie**, vydané na základe diagnostického vyšetrenia dieťaťa.

***Ako postupovať, ak dieťa po dovŕšení šiesteho roku života nedosiahlo školskú zrelosť?***

***Ak dieťa po dovŕšení šiesteho roku života nedosiahlo školskú zrelosť,***  je povinnosťou rodiča zapísať ho do ZŠ            a zároveň ***požiadať riaditeľku materskej školy***na základe:

**-**písomného súhlasu príslušného zariadenia výchovného poradenstva a prevencie,

 -písomného súhlasu všeobecného lekára pre deti a dorast,

 -informovaného súhlasu zákonného zástupcu,                                       ***o pokračovanie plnenia  povinného predprimárneho vzdelávania dieťaťa v MŠ.***

***Je však nutné prísť aj na zápis do základnej školy***a následne písomne doručiť ZŠ informáciu**(najneskôr do 31.mája 2023)** o vydaní ***Rozhodnutia o pokračovaní dieťaťa v predprimárnom vzdelávaní.***

[Ziadost\_o\_pokracovanie\_PPPV.doc](https://cloud-3.edupage.org/cloud?z%3AqVzRZu9VyElOzucW2n2Vkpng%2Fe%2BTa%2Bgsi9Tjkp0Hu1kFaEQ%2FIiepm9l07OJvMHek)

***Ako postupovať, ak chcete zapísať dieťa, ktoré nedovŕšilo šiesty rok veku života?***

Na základné vzdelávanie možno výnimočne prijať dieťa, ktoré nedovŕšilo šiesty rok veku. V tomto prípade zákonný zástupca predkladá aj súhlasné **vyjadrenie príslušného zariadenia výchovného poradenstva a prevencie**a súhlasné**vyjadrenie všeobecného lekára pre deti a dorast**.

***Ako postupovať, ak dieťa vo veku zápisu do 1. ročníka, resp. vo veku povinnej školskej dochádzky odchádza s rodičmi na dlhší čas do zahraničia?***

Dieťa musí byť riadne prihlásené do základnej školy v SR. Pri zápise zákonný zástupca oznámi, že dieťa si bude plniť povinnú školskú dochádzku v zahraničí a zároveň písomne požiada riaditeľa školy o povolenie plniť povinnú školskú dochádzku v škole mimo územia Slovenskej republiky.

**Pri zápise dieťaťa základná škola vyžaduje:**

* **osobné údaje o dieťati** - meno, priezvisko, dátum a miesto narodenia, rodné číslo, národnosť, štátne občianstvo              a adresa trvalého pobytu dieťaťa;
* **osobné údaje o zákonných zástupcoch dieťaťa** - meno, priezvisko a adresa trvalého pobytu, kontaktné údaje              na účely komunikácie (telefónne číslo, e-mail, elektronická schránka).